Neplė

Neplė () – kaimas Lenkijos rytuose, Terespolio valsčiuje, Palenkės Bialos apskrityje, Liublino vaivadijoje. Kaimas yra apie 5 km į šiaurės vakarus nuo Terespolio, apie 30 km į rytus nuo Palenkės Bialos ir apie 118 km į šiaurės rytus nuo vaivadijos centro Liublino. Kaimas yra šalia Kžnos ir Vakarinio Bugo upių santakos.

Istorija

Kaimas įkurtas prieš 1430 metus. Nuo XIV a. iki 1795 m. kaimas priklausė Lietuvos Didžiajai Kunigaikštystei. 1769 m. kaime pastatyta barokinė unitų cerkvė, 1874 m. tapo stačiatikių cerkve, o 1919 m. katalikų bažnyčia. Kaimas vienu ar kitu metu priklausė Niemcevičių, Ožeškuvų, Miežejevskių ir Kerbedžių šeimoms. XIX a. kaime yra lankęsis Rusijos imperijos caras Aleksandras I bei inžinierius Stanislovas Kerbedis. XIX a. Miežejevskiai kaime pastatė rūmus, kurie 1854 m. sudegė ir vėliau buvo atstatyti. Rūmų architektas buvo Pranciškus Jaščoldas.

Terespolio valsčius